“Мы дакладна вызначылі, што такое грамадзянская супольнасць у Беларусі: гэта не тое, што тры апазіцыянеры, два чыноўнікі і яшчэ нейкія арганізацыі. Грамадзянская супольнасць — гэта грамадзяне. А грамадзяне нашай краіны ў сваёй большасці — гэта і ветэраны, і моладзь, якую прадстаўляюць нашы, як я іх называю, камсамольцы — БРСМ, гэта прафсаюзы і жаночая арганізацыя”, — звярнуў увагу кіраўнік дзяржавы. Ён заўважыў, што назірае збоку за дзейнасцю Беларускага саюза жанчын, аднак хацеў бы падрабязней даведацца пра яго работу з першых вуснаў.